हादोरसानि दाब दाब जायगायाव गोबां बोसोरनिफ्राय आयेन बेरेखायै थानाय ट्राइबेल नङै नोगोरारिखौ ट्राइबेल बेल्ट आरो ब्लक हा खोन्दोआव दखल जानायखौ उदां खालामनायनि राहा लानायनि थाखाय गुवाहाटी गोजौ बिजिरसालिया साबायखर बावहरदों। रायखांनो गोनां दि गुवाहाटी गोजौ बिजिरसालिया लाइजामाव मख'लांदों दि गंफ्रोमबो जिला बेंगिरि (Deputy commissioner) आरो साफ्रोमबो गोजौ थाखोनि बिबानगोराखौ आबुङै जाफुंसारनि बिथोन हरनाय जादों। बैफोर ट्राइबेल बेल्ट आरो ब्लक हा खोन्दोआव दासान्दि गोबां बिधा आयेन बेरेखायै हाबसनफैग्रा गुबुनारिया आवग्रिनायनि जाउनाव थागिबि ट्राइबेल सुबुं समाजा अल'खदनि मुगा मुगि हालोदाव भुगिनांनो गोनां जादों।